ግብፅ ለፍልስጤማውያን አፋጣኝ የእርዳታ አቅርቦት መደረግ እንዳለበት አሳሰበች
ግብፅ የተበበሩት መንግስታት ድርጅት ለፍልስጤማውያን አፋጣኝ የእርዳታ አቅርቦት መደረግ እንዳለበት አሳስባለች፡፡የግብፅ ውጪ ጉዳይ ሚኒስትር ሳሚ ሹክሪ በእስራኤልና ፍልስጤም ግጭት አፋጣኝ የሰብአዊ እርዳታ እንደሚያስፈልግ አሳስበዋል፡፡ሹክሪ በአሁኑ ሰዓት በፍልስጤም ያለው የሰብአዊ መብት ጥሰቱ አሳሳቢ ከመሆኑም በላይ የተባበሩት መንግስታት ድርጅት ችግሩን ለመቅረፍ የወሰደው እርምጃ እዚህ ግባ የሚባል እንዳልሆነ ተናግረዋል፡፡ግብፅ አሜሪካ ለስደተኞቹ የምታቀርበውን እርዳታ ማቋረጧን ተከትሎ ጆርዳንና ስዊድን የተሳተፉበት ኮንፍረንስ በሮም አዘጋጅታለች፡፡መላው አለም ለፍልስጤማውያን እጁን ሊዘረጋ እንደሚገባ ሹክሪ በመድረኩ አስተጋብተዋል፡፡ በአካባቢው ያለው አለመረጋገጋት ለሰላም እጦትና ሰብአዊ መብት ጥሰት ምክንያት ከመሆኑ ጋር ተያይዞ አፋጣኝ ምላሽ ይገባልም ብለዋል፡፡የተባበሩት መንግስታት ድርጅት ለፍልስጤማውያን እርዳታ አቅራቢ ኤጀንሲ የጤና፤ የትምህርትና ማህበራዊ አገልግሎት እያቀረበ ሲሆን ድጋፉን የሚሹ ፍልስጤማውያን በአሁን ሰዓት በዌስት ባንክ፤ በጋዛ ሰርጥ፤ጆርዳን፤ሶርያ እንዲሁም ሌባኖን ድንበር ተሸሽገው ይገኛሉ፡፡ለስደተኞቹ የመንግስታቱ ደርጅት አባል ሀገራት በፍቃደኝነት ከሚያደርጉት እርዳታ በተጨማሪ አስቀድሞ አሜሪካ በልገሳው ከፍተኛ ድርሻ እንደነበራት ይታወሳል፡፡አለም አቀፍ የሰብዊ መብት ተሟጋች ድርጅቶች የፍልጤምን ጉዳይ ችላ የሚሉት ከሆነ በእስራኤልና ፍልስጤም ድንበር አካባቢ የሚደረገውን ዜጎችን መልሶ ማስፈር ሂደት ከባድ እንደሚሆን ሹክሪ አበክረው ገልፀዋል፡፡ አያይዘውም በሁለቱ ሀገራት መካከል ያለውን ውዝግብ ለመፍታት ሁሉም ባለድርሻ ነው ብለዋል ።አያይዘውም አሜሪካ ሀያልነቷን እና ያላትን ተደማጭነት አስታካ ያቆመችውን እርዳታ መቀጠል እልፍ ሲልም ሰብአዊ መብትን በተመለከተም ልትሰራ ይገባል ሲሉ ሹክሪ ለዋሺንግተን ጥሪ አቅርበዋል ።በኮፍረንሱ የፍልስጤማውያንን ድጋፍ በተመለከተ የሚያስተባብረው የመንግስታቱ ድርጅት ኤጀንሲ ከተለያዩ የአለም ሀገራት 100 ሚሊዮን ዶላር ማሰባሰቡን አስታውቋል፡፡ ሆኖም ሙሉ ድጋፍ ማድረግ የሚያስችለውን የ440 ሚሊዮን ዶላር በጀት ለማሳካት ፈተና እንደገጠመው አንስቷል፡፡ለመንግስታቱ ደርጅት ድጋፍ ለማድረግ አስቀድመው ቃል የገቡ አስራ አንድ ሀገራትም ባፋጣኝ ድጋፋቸውን እንዲፈፅሙ ከወዲሁ ጥሪ አቅርበዋል፡፡ 